በቻይና ሊካሄድ የነበረው የግማሽ ማራቶን ውድድር ተራዝሟል፡፡
ዓለምን በውዥንብር ውስጥ የከተታት የኮሮና ቫይረስ በተለይም መዝናኛውን ጥላ አጥሎበታል፡፡ የቻይና እግር ኳስ ሊግን በማቋረጥ መዝናኛውን መረበሽ የጀመረው የኮሮና ቫይረስ ሰሞኑን ደግሞ ወደጣሊያን ተሻግሮ የጣሊያን ሴሪ ኤን እንዲራዘም አስገድዷል፡፡ የጣሊያን ሴሪ ኤ ጨዋታዎች ያለ ደጋፊ በመቅረብ ደብዝዘውም ነበር፡፡ይኼው ስጋት በእንግሊዝ ፕሪሚዬር ሊግ ላይ መጣል ጀምሯል፡፡ ለዚህም ማሳያ የሚሆነው በ29ኛ ሳምንት የእንግሊዝ ፕሪሚዬር ሊግ ጨዋታዎች ተጫዋቾች ወደሜዳ ሲገቡ ከተቃራኒ ቡድን ተጫዋቾች እና ከዳኞች ጋር እንዳይጨባበጡ ተደርጓል፡፡በመጪው መጋቢት የመጨረሻ ሳምንት በቻይና ሊካሄደው የነበረው የጊዲኒያ የዓለም የግማሽ ማራቶን ለጥቅምት 7 ቀን 2013ዓ.ም መዛወሩን የዓለም አቀፉ የአትሌቲክስ ፌደሬሽን አስታውቋል፡፡ምንጭ፦ የኢትዮጵያ አትሌቲክስ ፌዴሬሽን
በታርቆ ክንዴ